ଟ୍ରାଇକ୍ଲାବେଣ୍ଡାଜୋଲ

ଟ୍ରାଇକ୍ଲାବେଣ୍ଡାଜୋଲ (ଇଂରାଜୀ ଭାଷାରେ Triclabendazole, ବିକ୍ରୟ ନାମ ଏଗାଟେନ/Egaten) ଏକ ଔଷଧ ଯାହା ଯକୃତ ଫ୍ଲୁକ୍‌ସରେ (liver flukes) ବିଶେଷତଃ ଫାସିଓଲାଏସିସ (fascioliasis) ଓ ପାରାଗୋନିମିଆସିସ (paragonimiasis) ରୋଗମାନଙ୍କରେ ଦିଆଯାଏ । ଏହି ରୋଗଦ୍ୱୟରେ ଟ୍ରାଇକ୍ଲାବେଣ୍ଡାଜୋଲ ଅତ୍ୟନ୍ତ ପ୍ରଭାବଶାଳୀ ହୁଏ । ଡାକ୍ତରଖାନା ଚିକିତ୍ସା ଆବଶ୍ୟକ ହୋଇପାରେ । ଏହି ଔଷଧର ଏକ ବା ଦୁଇ ଡୋଜ ପାଟିରେ ଦେବା ଆବଶ୍ୟକ ହୁଏ ।

ଟ୍ରାଇକ୍ଲାବେଣ୍ଡାଜୋଲର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ବ‌ହୁତ କମ, କିନ୍ତୁ ପେଟ ମରା ଓ ମୁଣ୍ଡବଥା ହୋଇପାରେ ।  ମଲା ୱର୍ମ ବା ପୋକ ଯୋଗୁ ପିତ୍ତୀୟ ଶୂଳ ବା ବିଲିଆରି କଲିକ (Biliary colic) ହୋଇପାରେ । ଗର୍ଭାବସ୍ଥାରେ କୌଣସି ହାନୀ ନ ହେଉଥିଲେ ମଧ୍ୟ ଏହା ଉପ‌ଯୁକ୍ତ ଅନୁଶୀଳନ ହୋଇନାହିଁ । ଏହା ବେଞ୍ଜିମିଡାଜୋଲ (benzimidazole) ପରିବାରରରଏକ ଆନ୍ଥେଲମିଣ୍ଟିକ (medications for worms) ଔଷଧ ।

ଟ୍ରାଇକ୍ଲାବେଣ୍ଡାଜୋଲର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ବ୍ୟବସାୟୀକ ଭିତ୍ତିରେ ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ । ମାନବ ବ୍ୟବ‌ହାର ନିମନ୍ତେ ଏହା  ବିଶ୍ୱ ସ୍ୱାସ୍ଥ୍ୟ ସଂଗଠନରୁ  (ଡବ୍ଲ୍ୟୁ.ଏଚ.ଓ) ମିଳିପାରିବ ।  ଅନ୍ୟାନ୍ୟ ପ୍ରାଣୀମାନଙ୍କ ନିମନ୍ତେ ମଧ୍ୟ ଏହା ବ୍ୟବ‌ହାର ହୁଏ ।

 ଆଧାର 

ଶ୍ରେଣୀ:ଔଷଧ